Сағызбай Қарабалин

Сағызбай Қарабалин (12 қазан 1954 жылы Атырау облысы, Қызылқоға ауданы Сағыз стансасында туған) — актер. Қазақстанның еңбек сіңірген әртісі (1987). Құрмет орденінің иегері (2013).

Жалпы мәлімметтер
Әкесі - Қарабалин Махмет, зейнеткер. Анасы - Қарабалина Ағипа, зейнеткер. М.С.Щепкин атындағы Мәскеу театр училищесін (1978), драма және кино актері; Б. Бейшенәлиева атындағы Қырғыз мемлекеттік өнер институтын (2010) бітірген, драма режиссері. Қазақ және орыс тілдерін біледі. 1971 жылдан - ҚР Қазақ мемлекеттік қуыршақ театрының актері. 1973 жылдан - М.С. Щепкин атындағы Мәскеу театр училищесінің студенті. 1978 жылдан - С. Қожамқұлов атындағы Жезқазған қазақ музыкалық драма театрының актері. 1998 жылдан - Атырау облыстық Махамбет атындағы Қазақ драма театрының режиссері. 2004 жылдан бері - Ғ. Мүсірепов атындағы Қазақ мемлекеттік академиялық балалар мен жасөспірімдерге арналған театрдың актері. Қазақстан Театр қайраткерлері одағының мүшесі.

Марапаттары
 1987 жылы «Қазақ КСРның Еңбек сіңірген артисі» құрметті атағы берілді.
 2011 жылы "ҚР тәуелсіздігіне - 20 жыл" медальі;
 2013 жылы елбасының жарлығымен «Құрмет ордені»мен марапатталды.
 2016 жылы "ҚР тәуелсіздігіне - 25 жыл" медальі;

 Дереккөздер 

Санат:Қазақстанның еңбек сіңірген әртістері
Санат:Ғабит Мүсірепов атындағы Қазақ мемлекеттік балалар мен жасөспірімдер театры тұлғалары